stanford-oval/wikipedia huggingface dataset:
אלבניה באירוויזיון 2023
באירוויזיון > הצבעה > נקודות שהוענקו על ידי אלבניה > תוצאות הצבעה מפורטות

| סדר | מדינה | קהל> דירוג | קהל> נקודות |
| --- | --- | --- | --- |
| 01 |  דנמרק | 12 |  |
| 02 |  ארמניה | 3 | 8 |
| 03 |  רומניה | 14 |  |
| 04 |  אסטוניה | 9 | 2 |
| 05 |  בלגיה | 8 | 3 |
| 06 |  קפריסין | 5 | 6 |
| 07 |  איסלנד | 10 | 1 |
| 08 |  יוון | 11 |  |
| 09 |  פולין | 4 | 7 |
| 10 |  סלובניה | 7 | 4 |
| 11 |  גאורגיה | 13 |  |
| 12 |  סן מרינו | 15 |  |
| 13 |  אוסטריה | 2 | 10 |
| 14 |  אלבניה |  |  |
| 15 |  ליטא | 6 | 5 |
| 16 |  אוסטרליה | 1 | 12 |

| סדר | מדינה | שופטים> שופט 1 | שופטים> שופט 2 | שופטים> שופט 3 | שופטים> שופט 4 | שופטים> שופט 5 | שופטים> דירוג | שופטים> נקודות | קהל> דירוג | קהל> נקודות |
| --- | --- | --- | --- | --- | --- | --- | --- | --- | --- | --- |
| 01 |  אוסטריה | 24 | 25 | 21 | 15 | 14 | 25 |  | 20 |  |
| 02 |  פורטוגל | 8 | 14 | 20 | 16 | 22 | 18 |  | 25 |  |
| 03 |  שווייץ | 2 | 3 | 2 | 10 | 17 | 4 | 7 | 18 |  |
| 04 |  פולין | 23 | 15 | 11 | 17 | 18 | 19 |  | 10 | 1 |
| 05 |  סרביה | 15 | 16 | 23 | 18 | 19 | 24 |  | 21 |  |
| 06 |  צרפת | 11 | 4 | 10 | 21 | 20 | 14 |  | 8 | 3 |
| 07 |  קפריסין | 16 | 5 | 3 | 11 | 16 | 7 | 4 | 4 | 7 |
| 08 |  ספרד | 10 | 6 | 4 | 22 | 23 | 10 | 1 | 19 |  |
| 09 |  שוודיה | 1 | 1 | 12 | 1 | 1 | 1 | 12 | 2 | 10 |
| 10 |  אלבניה |  |  |  |  |  |  |  |  |  |
| 11 |  איטליה | 4 | 17 | 6 | 12 | 9 | 9 | 2 | 1 | 12 |
| 12 |  אסטוניה | 3 | 19 | 5 | 2 | 3 | 3 | 8 | 14 |  |
| 13 |  פינלנד | 25 | 18 | 24 | 14 | 12 | 22 |  | 5 | 6 |
| 14 |  צ'כיה | 5 | 21 | 13 | 13 | 8 | 13 |  | 15 |  |
| 15 |  אוסטרליה | 6 | 20 | 14 | 4 | 7 | 8 | 3 | 24 |  |
| 16 |  בלגיה | 9 | 7 | 15 | 5 | 6 | 6 | 5 | 17 |  |
| 17 |  ארמניה | 17 | 11 | 1 | 3 | 2 | 2 | 10 | 12 |  |
| 18 |  מולדובה | 22 | 12 | 17 | 19 | 15 | 21 |  | 16 |  |
| 19 |  אוקראינה | 18 | 22 | 16 | 20 | 4 | 16 |  | 11 |  |
| 20 |  נורווגיה | 12 | 23 | 22 | 25 | 13 | 23 |  | 7 | 4 |
| 21 |  גרמניה | 21 | 24 | 18 | 7 | 11 | 17 |  | 22 |  |
| 22 |  ליטא | 19 | 10 | 9 | 8 | 10 | 15 |  | 23 |  |
| 23 |  ישראל | 13 | 8 | 8 | 6 | 5 | 5 | 6 | 6 | 5 |
| 24 |  סלובניה | 14 | 2 | 25 | 23 | 21 | 12 |  | 9 | 2 |
| 25 |  קרואטיה | 20 | 9 | 19 | 24 | 25 | 20 |  | 3 | 8 |
| 26 |  הממלכה המאוחדת | 7 | 13 | 7 | 9 | 24 | 11 |  | 13 |  |
ביאורים

↑  מתייחס לשנה הראשונה בה בוצע השיר בפסטיבלי אי קנגס
הערות שוליים

↑  "Countries: Albania". European Broadcasting Union (EBU). ארכיון מ-26 באוקטובר 2020. נבדק ב-26 באוקטובר 2020. {{cite web}}:  (עזרה)
↑  Jiandani, Sanjay (Sergio) (5 ביולי 2021). "Albania: RTSH confirms participation in Eurovision 2022: Fest 60 preparations kick off". ESCtoday. ארכיון מ-13 ביולי 2021. נבדק ב-13 ביולי 2021. {{cite web}}:  (עזרה)
↑  "Countries: Albania". European Broadcasting Union (EBU). ארכיון מ-26 באוקטובר 2020. נבדק ב-12 במאי 2022. {{cite web}}:  (עזרה)
↑  "Albania 2023: Submissions open for Festivali i Këngës 61". Eurovisionworld (באנגלית בריטית). 2022-06-03. נבדק ב-2022-10-28.
↑  "Eurovision 2023: Here are the 37 countries competing in Liverpool". Eurovision.tv (באנגלית). EBU. 2022-10-20. נבדק ב-2022-10-20.
↑  "Arbana Osmani drejton Festivalin e Këngës, prezanton bashkëpunëtorët". RTSH (באלבנית). 2022-11-12. נבדק ב-2022-11-12.
↑  Smith, David (2019-12-23). "Festivali i Këngës 58 results: International jury vote for Elvana Gjata... but Albanian jurors mark her down". wiwibloggs (באנגלית אמריקאית). נבדק ב-2022-10-28.
↑  Christou, Costa (2019-12-30). "XTRA Debate: Rethinking the role of jurors going into the 2020 national final season". ESCXTRA.com (באנגלית בריטית). נבדק ב-2022-10-28.
↑  Adams, William Lee (2022-09-11). "Albania: Report says RTSH will add televote to Festivali i Këngës 61". wiwibloggs (באנגלית אמריקאית). נבדק ב-2022-10-28.
↑  "Albania's 'Festivali i Këngës' will have 26 participants". European Broadcasting Union (EBU). 27 באוקטובר 2022. ארכיון מ-5 בנובמבר 2022. נבדק ב-5 בנובמבר 2022. {{cite web}}:  (עזרה)
↑  Granger, Anthony (2022-11-20). "🇦🇱 Albania: Competing Songs Will Not Be Revealed Until Festivali i Këngës 61 Live Shows". Eurovoix (באנגלית בריטית). נבדק ב-2022-11-20.
↑  "19 dhjetori çel siparin, ja artistët që këndojnë në natën e parë të Fest 61". rtsh.al (באלבנית). נבדק ב-2022-12-16.
↑  "Kush janë këngëtarët e natës së dytë, zbulohen surprizat!". rtsh.al (באלבנית). נבדק ב-2022-12-16.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 2 Results
↑  Eurovision 2023: Running order in the Grand Final
↑  Eurovision 2023 Results: Voting & Points, eurovisionworld
1 2 3  Liverpool 2023, אתר האירוויזיון
1 2 3 4 5  Liverpool 2023, אתר האירוויזיון
לוגו המהודרה ה-61 של פסטיבלי אי קנגס
אנטיסתנס

| --- | --- |

 לידה:  444 לפנה"ס Piraeus, אתונה העתיקה 
 פטירה:  365 לפנה"ס (בגיל 79 בערך) אתונה, אתונה העתיקה 
 זרם:  ציניקנים
 תחומי עניין:  אתיקה, ספרות, לוגיקה
 עיסוק:  פילוסוף 
 הושפע מ:  סוקרטס, גורגיאס
 השפיע על:  דיוגנס, קראטס מתבאי
 מדינה:  אתונה העתיקה 
 
אנטיסתנס (יוונית: Ἀντισθένης‏; 444 - 365 לפנה"ס) היה מייסד זרם הפילוסופים הציניקנים בפילוסופיה היוונית.
עד מותו של סוקרטס

אנטיסתנס נולד באתונה בשנת 444 לפנה"ס. אביו היה אזרח אתונה ואמו הייתה שפחה מתרקיה. הוא לחם בגבורה נגד ספרטה בקרב טנגרה בשנת 426 לפנה"ס. במשך תקופה קצרה למד את תורת הנאום אצל הסופיסט גורגיאס, ואחר כך ייסד את בית ספרו. אך, מששמע את סוקרטס משוחח, אנטיסתנס לקח את תלמידיו לשיעוריו של סוקרטס. הוא התגורר בפיראוס והלך ברגל כל יום לאתונה כדי לשמוע את דברי סוקרטס.
לאחר מות סוקרטס

אחרי מותו של סוקרטס בשנת 399 לפנה"ס, המשיך אנטיסתנס בתפקידו כמורה. הוא בחר ללמד בגימנסיה (מבנה לתרגילי התעמלות) בשם צינוסרגס שהיה ממוקם בפרבר של אתונה, שם השתכנו אנשים עניים ואזרחים למחצה שמוצאם היה מארצות זרות, ולכן דבק בזרם הפילוסופיה של אנטיסתנס השם "צינית". אנטיסתנס לבש גלימה בלה, והלך עם מטה ואמתחת כמו קבצן, דבר שהפך לסימן היכר של הפילוסופים הציניקנים. הוא לא קיבל שכר עבור הוראתו והעדיף ללמד את העניים. כל מי שלא היה מוכן להתנסות בחיי דלות נזרק מבית ספרו. בתחילה, סירב לקבל לבית ספרו את דיוגנס, שהיה בנקאי שפשט את הרגל מן העיר סינופ שלחופי הים השחור. אולם, דיוגנס עמד בכל העלבונות עד שנתקבל כתלמידו של אנטיסתנס.
הגותו

תורת המוסר של האסכולה הצינית מיוסדת על הסתפקות במועט כדרך לשחרור הנפש מתלות בדברים חומריים, כדי שתוכל להתרכז ברכישת חוכמת חיים. כמו סוקרטס, אנטיסתנס החשיב את המידות הטובות כדרך אל האושר. נראה כי שיטת ההוראה של אנטיסתנס הייתה הדיאלוג, אולי בהשפעת חינוכו כסופיסט. אנטיסתנס כתב עשרה ספרים, אולם שרדו מהם קטעים בלבד. אומרים כי נוקשותו גרמה לכך שלא היו לו ממשיכים רבים, אולם דיוגנס נשאר איתו עד מותו בשנת 365 לפנה"ס.
אלפונסו צבע

אלפונסו צבע
מימון אלפונסו צבע (טנג'יר, מרוקו 1917 – נתניה ישראל 2011), היה נשיא תנועת הנוער שארל נטר במרוקו, ציר בקונגרס הציוני העולמי, פעיל ציוני וחברתי, איש עסקים ופילנתרופ יהודי.
רקע

בשנת 1912 עברה מרוקו לשלטון פרוטקטורט צרפתי, כאשר חלקה עמד תחת חסות ספרדית. תחת שלטון הפרוטקטורט הקהילה היהודית גדלה מאוד מבחינה דמוגרפית, והפכה לעירונית יותר.
תנועת 'כל ישראל חברים' פעלה במרוקו עוד לפני תקופת השלטון הצרפתי, בהקמת בתי ספר. בתמיכת השלטונות הקימה תחת החסות הצרפתית מערך חינוכי עצום ורחב ממדים במרוקו, ששילב חינוך יהודי, הכשרה מקצועית וחיזוק הזיקה לתרבות הצרפתית. העיר קזבלנקה, ששכנה על חוף הים, הייתה אחד מיעדי ההגירה הפנימית המרכזיים. הגיעו אליה הגיעו משפחות מרובות ילדים רבות. בשנים אלו החלה העיר להוות מרכז לתסיסה חינוכית ורעיונית.
קורות חיים > תקופת מרוקו

אלפונסו צבע נולד למשפחה דתית בטנג'יר, שהייתה נתונה באותה עת תחת שלטון חסות ספרדי. הוא רכש את השכלתו בבית הספר הצרפתי לכלכלה ומסחר בטנג'יר, ובבית הספר היהודי "מיימוניד" בפריז. ב-1938 הגיע לעיר קזבלנקה, שהייתה נתונה אז תחת שלטון הפרוטקטורט הצרפתי. באותן שנים גדלה הקהילה היהודית במרוקו באופן משמעותי, ונטתה לדפוסי מגורים אורבניים יותר.
בקזבלנקה פגש צבע מציאות נעדרת תנועות נוער מאורגנות משמעותיות זולת תנועת "שרל נטר", שעמדה אז בשלביה הראשונים. תנועה זו, שפעלה בקזבלנקה, נוסדה ב-1929, לאחר שפרשה מה"איחוד האוניברסלי של הנוער היהודי" (.U.U.J.J), ארגון נוער שהוקם בפריז. התנועה שמה דגש על חינוך יהודי ורכישת השפה העברית. אלפונסו צבע השתלב בהנהגת התנועה ובהובלתה והפך לנשיאה.
עם פרוץ מלחמת העולם השנייה ב-1939, הפכה התנועה לבלתי לגאלית ופעלה למען ההעפלה לארץ ישראל, כאשר מבחינה פורמלית הוצגה כחלק מתנועת הצופים הצרפתית. אלפונסו צבע סייע לרווחתם של פליטים יהודים מארצות אירופה שנשלחו למחנה מזאגאן, הסמוך לקזבלנקה. במישור החינוכי, עבד מול גופים וארגונים שונים למען גיוס משאבים וקידום השיקום החברתי, הרפואי והחינוכי של השכבות החלשות במלאח, הרובע היהודי בעיר. את רעייתו גלדיס, גם היא פעילה בתנועה, הכיר באותה התקופה.
אלפונסו צבע נבחר לציר בקונגרס הציוני עולמי, ועסק בפעילות ציבורית ענפה באגודות שונות. במסגרת תנועת "שרל נטר", פעל לטיפוח מוסדות חינוכיים, לעידוד בני נוער יהודים עניים ממרוקו ללמוד בהם ולשליחתם להכשרה בקיבוצים דתיים בארץ ישראל. צבע מונה לנציג המחלקה התורנית של ההסתדרות הציונית במרוקו, ובתפקיד זה פעל רבות לקידום חינוך יהודי תורני משמעותי. ציר פעילות נוספת שלו היה קידום ההגנה העצמית ופיתוח כשירותם של צעירי מרוקו בתחום זה.
בשנת 1950 ארגן קונגרס לדיון בשאלות חברתיות ביהדות מרוקו, שאליו הזמין אישי ציבור, מנהיגים ומחנכים. באירועים כגון זה ובפעילות השוטפת הוביל צבע, במידה
רבה, את החינוך היהודי במרוקו.
בתקופת העליות הגדולות שלאחר קום מדינת ישראל, פעל צבע מול השלטונות הישראליים למען הגברת היקף העלייה של יהדות מרוקו, אך תביעותיו לא נענו. צבע ייצג עמדה כי יש לחנך לגישה ציונית דתית בקרב הנוער היהודי במרוקו, אך ללא אוריינטציה פוליטית המזוהה עם מפלגה מסוימת.
קורות חיים > תקופת ישראל

עם קבלת עצמאותה של מרוקו, ב-1958, עלה צבע עם בני משפחתו לישראל והתיישב בנתניה. בארץ פעל בתחום הפיננסים, והיה בין אנשי העסקים הבולטים בקרב עולי ארצות האסלאם. צבע מכר את חלקו ב"בנק ארץ ישראל לתועלת אשראי" וכך הוקם בנק כללי, בנק נוסף ועשרות חברות. בארץ המשיך את פעילותו הציבורית, בתחומי עלייה וקליטה, חברה ורווחה. לאחר אירועי ואדי סאליב, שימש כחבר הוועדה החוקרת מטעם הרב יצחק נסים, ובהמשך, תחת כהונת ראש הממשלה לוי אשכול, כיהן כיו"ר הוועדה למחקר סוציאלי, שעסקה במחקר מצבם של עולי צפון אפריקה בישראל.

צבע הקים את בית הילדים ע"ש צבע אלעזרקי, בית לילדים ממשפחות מוחלשות, מעונות וגני ילדים, בתי כנסת ומבני ציבור רבים. בנוסף שימש בהנהגה של מוסדות ציבוריים רבים, ביניהם יד ושם, אוניברסיטת בר-אילן, המכללה האקדמית נתניה, ישיבת בני עקיבא בנתניה ואחרים. כמו כן הקים אגודה למתן תמיכה לנזקקים, שהתפתחה בהמשך להיות "אגודת צבע", בשנות השישים הוצע לצבע לכהן כשר בממשלה, ושמו אף הועלה כמועמד לנשיאות.
הותיר אחריו שלושה בנים ובת.
לקריאה נוספת

יוסף שרביט, הנוער בעלייה: תנועת שרל נטר במרוקו, הוצאת משרד הביטחון, 2004
אנטיסטרפטוליזין O

החיידק Streptococcus pyogenes, המסווג בקבוצת לנספילד A, יוצר המוליזה מלאה וחזקה של אגר דם, בין היתר כתוצאה מסינתזת האקסוטוקסין סטרפטוליזין O
אנטיסטרפטוליזין O (באנגלית: Antistreptolysin O; בקיצור: ASO וגם ASLO) הוא נוגדן המיוצר בגוף כנגד אנטיגן סטרפטוליזין O - אקסוטוקסין המוליטי מסוג Oxygen-labile (רגיש לשינויים מבניים בעקבות חשיפה לחמצן) שמפרישים חיידקים רבים בסוג Streptococcus שמשתייכים לקבוצות לנספילד A, C, G. אנטיגן זה יחד עם אקסוטוקסין דומה, סטרפטוליזין S (אקסוטוקסין המוליטי מסוג Oxygen-stable, שעמיד לשינויים מבניים בעקבות חשיפה לחמצן), גורמים להמוליזה מלאה של מרכיבי הדם השונים בגוף ושל כדוריות הדם האדומות בתרבית על מצע אגר דם. עלייה ברמת ASLO בדם עלולה לגרום לנזקים פיזיולוגיים ברקמות השונות.
משמעות קלינית

כאשר הגוף נחשף לזיהום של חיידקי Streptococcus מקבוצות לנספילד A, C, G חל ייצור, בפרק זמן שנע בין שבוע לחודש ימים לאחר ההדבקה, של מספר נוגדנים ובהם ASLO, כנגד האקסוטוקסין סטרפטוליזין O. יצור נוגדני ASLO מגיע לשיאו כעבור 3-5 שבועות מרגע ההדבקה ולאחר מכן חלה ירידה הדרגתית ברמת הכיל עד לחזרתו לרמתו שקדמה לזיהום כעבור כחצי שנה עד שנה. היות שנוגדנים אלה נוצרים בגוף המודבק כתגובת רגישות יתר מאוחרת, לא קיימים ערכי כיל ברורים; נוכחותם של הנוגדנים בדם מצביעה אמנם על חשיפה לחיידקי Streptococcus מקבוצות לנספילד A, C, G, ברם נוכחותם בפועל אינה מצביעה בהכרח על תחלואה פעילה כלשהי כתוצאה מחיידקים אלה. במילים אחרות במידה ונמצא ערך מסוים של ASLO בדם, ניתן להסיק כי בהווה או בעבר הלא רחוק (עד כחצי שנה עד שנה) הייתה חשיפה לזיהום של חיידקי Streptococcus מקבוצות לנספילד A, C, G, אך אין זה מעיד בהכרח על מחלה מסוימת בזמן הנתון. לכיל נוגדני ASLO קיימת משמעות קלינית רק במידה וניתן להדגים מגמת עלייה ניכרת לאורך פרק זמן נתון (על פי רוב יש לבצע שתי מדידות בהפרש של כשבועיים להערכת מגמת התנודתיות בכיל הנוגדן):
שתי מדידות עוקבות, שבהן נמצא כיל נוגדנים גבוה או כזה המעיד על מגמת עלייה, מצביעות על תוצאה חיובית.
שתי מדידות עוקבות, שבהן נמצא כיל נוגדנים גבוה אך כזה המעיד על מגמת ירידה, מצביעות על תהליך של החלמה.
שתי מדידות עוקבות, שבהן נמצא כיל נמוך או מתחת לסף המדידה של הנוגדן, מצביעות על סבירות גבוהה שלא הייתה חשיפה לחיידקי Streptococcus מקבוצות לנספילד המוזכרות לעיל.
הבדיקה המעבדתית מתבצעת במספר שיטות סרולוגיות: אגלוטינציה של חלקיקי לטקס על גבי זכוכית נושאת, ELISA, או מיהולים סדרתיים של הנסיוב הנבדק. על פי רוב כיל ASLO מעל 200 יחידות נחשב חיובי במבוגרים ומעל 300 לחיובי בילדים, אך טווחי הנורמה משתנים בהתאם לקבוצות הגיל השונות. עם זאת יש לציין כי בבדיקה זאת עלולות להתקבל תוצאות שגויות שליליות (False negative) בשיעור של עד 20-30% (דבר זה בא לידי ביטוי בעיקר בזיהום עורי, שכן מולקולות הכולסטרול וחומצות השומן העוריות מעכבות את סינתזת הסטרפטוליזין O, וכתוצאה ממתן אנטיביוטיקה) וכן תוצאות שגויות חיוביות (False positive) כתוצאה ממחלות רקע דוגמת שחפת ומחלות כבד.
נוגדני ASLO עלולים להגיב בתגובה צולבת בלתי ספציפית עם מרכיבי רקמות עצמיים בגוף המודבק, דבר שמוביל לפגיעה ברקמות החיבור ובאיברים השונים בגוף, דוגמת מפרקים ולב (קדחת שגרונית), כליות (Post-streptococcal glomerulonephritis), עור (שנית), ומערכת העצבים (Pediatric autoimmune neuropsychiatric disorders associated with streptococcus).
בדיקת ASLO אינה יעילה באבחון זיהום חד בחיידקי Streptococcus מקבוצות לנספילד A, C, G, וזאת בגלל משך הזמן שלוקח לנוגדנים להתפתח. זיהום חד בחיידקים אלה ראוי לבדוק באמצעות תרבית בלבד, דוגמת תרבית מגרון.
ראו גם

Streptococcus
Streptococcus pyogenes
סיווג לנספילד
הערות שוליים

1 2  Patrick R. Murray, Ken S. Rosenthal, Michael A. Pfaller. Medical microbiology (5th ed.), 2005. Elsevier Mosby. p.242. ISBN 978-0323033039.
1 2 3 4  ‏Antistreptolysin O Titer.
↑  סטרפטוליזין O - תוצאות באתר מכבי שירותי בריאות.
↑  Danchin MH, Carlin JB, Devenish W, Nolan TM, Carapetis JR. (2005). New normal ranges of antistreptolysin O and antideoxyribonuclease B titres for Australian children. Journal of Paediatrics and Child Health. Nov;41(11):583-6. PMID 16398843.
↑  ‏Antiestreptolisinas ASLO (בספרדית).
↑  ‏antistreptococcal antibody titres (ASOT).
↑  סטרפטוליזין O - מבט כללי באתר מכבי שירותי בריאות.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אליקים מנגאלה

אליקים מנגאלה (בצרפתית: Eliaquim Mangala; נולד ב-13 בפברואר 1991 בקולומב) הוא כדורגלן צרפתי המשחק בעמדת הבלם באשטוריל.
קריירה

מנגאלה נולד בקולומב שבאיל-דה-פראנס אך גדל והתחנך באזור העיר נאמור שבוולוניה הבלגית. את שנות הנוער שלו העביר בקבוצות באזור מגוריו וב-2008 כאשר עבר לשחק לראשונה בבוגרים חתם בקבוצת סטנדרד לייז' מהליגה הבלגית הראשונה. הוא שיחק בשורותיה במשך 3 עונות בהן שיחק 100 משחקים ובקיץ 2011 עבר לשורות פורטו יחד עם סטיבן דיפור תמורת 6 מיליון אירו. בקיץ 2014 עבר מנגאלה למנצ'סטר סיטי האנגלית תמורת 40 מיליון אירו, במה שנחשבת לאחת ההעברות היקרות ביותר בשביל בלם. ב-30 באוגוסט 2016 הושאל מנגלה לולנסיה הספרדית.
ב-31 בינואר 2018 הושאל מנגלה לאברטון.
ב-12 באוגוסט 2019 עזב את מנצ'סטר סיטי וחתם לשנתיים בולנסיה בהעברה חופשית.
ב-20 בינואר 2022 חתם בסנט אטיין עד לסוף העונה.
ב-7 באוגוסט 2023 חזר לפורטוגל וחתם באשטוריל לעונה אחת.
קריירה > קריירת נבחרות

כמי שגדל בבלגיה מגיל 5, הוא זומן לנבחרות הצעירות של בלגיה אולם לא שיחק בשורותיה. ב-2009 זומן לנבחרת הצעירה של צרפת ואף התמנה לסגן-קפטן הנבחרת. במאי 2013 זומן לראשונה לנבחרת הבוגרת של צרפת אך שיחק רק במשחק אחד בשורותיה ב-2013. למרות מספר הופעות מועט הוא נבחר להיות בסגל צרפת למונדיאל 2014 אך לא זכה לדקות משחק במהלך הטורניר.
תארים

סטנדרד לייז'
אליפות בלגיה: 2009
הסופר קאפ הבלגי: 2009
הגביע הבלגי: 2011
פורטו
אליפויות פורטוגל: 2011/2012, 2012/2013
הסופר קאפ הפורטוגלי: 2012, 2013
מנצ'סטר סיטי
אליפות אנגליה: 2017/18
גביע הליגה האנגלית: 2016
הערות שוליים

↑  "OFFICIAL STATEMENT Eliaquim Mangala". www.valenciacf.com. 12 באוגוסט 2019. נבדק ב-12 באוגוסט 2019. {{cite web}}:  (עזרה)
| נבחרת צרפת – מונדיאל 2014 |
| --- | --- | --- |
|  1 לוריס •  2 דבושי •  3 אברה •  4 וראן •  5 סאקו •  6 קבאי •  7 קאבלה •  8 ולבואנה •  9 ז'ירו •  10 בנזמה •   11 גריזמן •  12 מאבובה • 13 מנגאלה •  14 מטווידי • 15 סאניה • 16 רופייה • 17 דין • 18 סיסוקו • 19 פוגבה • 20 רמי • 21 קוסיילני • 22 שניידרלין • 23 לנדרו • מאמן: דשאן |  1 לוריס •  2 דבושי •  3 אברה •  4 וראן •  5 סאקו •  6 קבאי •  7 קאבלה •  8 ולבואנה •  9 ז'ירו •  10 בנזמה •   11 גריזמן •  12 מאבובה • 13 מנגאלה •  14 מטווידי • 15 סאניה • 16 רופייה • 17 דין • 18 סיסוקו • 19 פוגבה • 20 רמי • 21 קוסיילני • 22 שניידרלין • 23 לנדרו • מאמן: דשאן | צרפת |
| נבחרת צרפת – יורו 2016 (מקום שני) |
| --- | --- | --- |
|  1 לוריס •  2 ז'אלה •  3 אברה •  4 ראמי •  5 קאנטה •  6 קבאי •  7 גריזמן •  8 פאייה •  9 ז'ירו •  10 ז'יניאק •   11 מרסיאל •  12 שניידרלין • 13 מנגאלה •  14 מטווידי • 15 פוגבה • 16 מנדנדה • 17 דין • 18 סיסוקו • 19 סאניה • 20 קומאן • 21 קוסיילני • 22 אומטיטי • 23 קוסטיל • מאמן: דשאן |  1 לוריס •  2 ז'אלה •  3 אברה •  4 ראמי •  5 קאנטה •  6 קבאי •  7 גריזמן •  8 פאייה •  9 ז'ירו •  10 ז'יניאק •   11 מרסיאל •  12 שניידרלין • 13 מנגאלה •  14 מטווידי • 15 פוגבה • 16 מנדנדה • 17 דין • 18 סיסוקו • 19 סאניה • 20 קומאן • 21 קוסיילני • 22 אומטיטי • 23 קוסטיל • מאמן: דשאן | צרפת |
אנדרו מושן

| --- | --- |

 לידה:  26 באוקטובר 1952 (בן 71) לונדון, הממלכה המאוחדת 
 מדינה:  הממלכה המאוחדת 
 מקום לימודים:  מכללת רדלי, יוניברסיטי קולג' 
 שפות היצירה:  אנגלית 
 פרסים והוקרה:  פרס סומרסט מוהם (1987)  פרס אריק גרגורי (1976)  Knight Bachelor  עמית החברה המלכותית לספרות  פרס קולמונדלי 
 חתימה:   
 
אנדרו מושן  (אנגלית: Andrew Motion;‏ נולד ב-26 באוקטובר 1952), משורר אנגלי, עורך, ביוגרף ומסאי.
חייו

אנדרו מושן, "משורר החצר" (Poet Laureate) הנוכחי (2006) בחצר המלוכה האנגלי, התמנה לתפקידו בשנת 1999 כאשר החליף את משורר החצר הנודע טד יוז. מושן למד באוקספורד, ובתום לימודיו הורה בכמה אוניברסיטאות ולימד גם כתיבה יוצרת. בד בבד עם הקריירה האקדמית שלו, ערך את מדורי השירה בכמה הוצאות ספרים ידועות באנגליה.
בשנת 1976 נתפרסמו שיריו הראשונים של אנדרו מושן, וזכו מיד להכרה רחבה באנגליה בעיקר, אך גם בארצות דוברות אנגלית אחרות.
בעת לימודיו פגש את המשורר היהודי-אנגלי פיליפ לארקין, ויחד יזמו כמה מפעלות שירה וכתיבה יוצרת. הוא כתב, בין השאר, ביוגרפיות מוערכות על המשוררים קיטס ופיליפ לארקין, וזכה לפרסים חשובים על כתיבתו השירית והביוגרפית.
אנדרו מושן פרסם עשרות כרכים של שירה, ביוגרפיות, מסות, אוטוביוגרפיה ונובלות. עד כה תורגמו לעברית רק מספר שירים בודדים משלו.
לקריאה נוספת

שיחה עם אנדרו מושן (מראיין: יהודה ויזן). דחק, כרך טז, 2023.
אנפות נמריות

| אנפות נמריות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
תת־משפחה:: אנפות נמריות
שם מדעי
 Tigrisomatinae

אנפות נמריות (שם מדעי: Tigrisomatinae) היא תת-משפחה קטנה של עופות מים ממשפחת האנפתיים הכוללת ארבעה סוגים: אנפה נמרית ושלושה סוגים בהם מין יחיד: אנפת מקור סירה, אנפה לבנת-ציצה נמרית ואנפת יער.
אנפות אלה פרימיטיביות יחסית, בעלות מאפיינים של דמויי-שקנאים שונים כמו מגלנים ומנעלניים והן בעלות צוואר וראש רחבים אך קצרים יחסית, עם שק קטן מתחת המקור. אנפות אלו חיות רק באזורים הטרופיים והסובטרופיים של אמריקה, גינאה החדשה ואפריקה סביב ביצות ויערות ובניגוד למינים אחרים במשפחה כמו אנפות, מצויות הרחק ממים המתוקים ולעיתים אף סמוך לים או בין מנגרובים.
אנפות אלו חיות לבדן ומחפשות בין הענפים טרף איטי, אותו הן דוקרות בעזרת מקוריהן.
מיון

סוג ומין יחיד אנפת מקור-סירה (Cochlearius cochlearius)
סוג אנפה נמרית (Tigrisoma )
מין אנפה נמרית חשופת-גרון (Tigrisoma mexicanum)
מין אנפה נמרית רצועת-פסים (Tigrisoma fasciatum)
מין אנפה נמרית גסת-פסים (Tigrisoma lineatum)
סוג ומין יחיד אנפה לבנת-ציצה נמרית (Tigriornis leucolopha)
סוג ומין יחיד אנפת יער (Zonerodius heliosylus)
אמג'ן

| --- | --- |


 נתונים כלליים
 בורסה:  נאסד"ק (2 בינואר 1990–AMGN)  הבורסה לניירות ערך בהונג קונג (4332) 
 תקופת הפעילות:  1980–הווה (כ־44 שנים)
 חברות בנות:  Amgen (Canada)  Amgen (Netherlands)  Amgen (Germany)  Amgen (France) 
 מיקום המטה:  ת'אוזנד אוקס, קליפורניה
 ענפי תעשייה:  תרופות
 מוצרים עיקריים:  erenumab 
 שווי שוק:  172.49 מיליארד דולר (10 באוקטובר 2024)
 הכנסות:  23.3 מיליארד דולר
 רווח תפעולי:  9.7 מיליארד דולר
 רווח:  7.8 מיליארד דולר
 הון עצמי:  9.7 מיליארד דולר
 סך המאזן:  59.7 מיליארד דולר
 מנכ"ל:  רוברט ברדווי
 עובדים:  22,000
  
 amgen.com
 
אמג'ן (באנגלית: Amgen ובעבר Applied Molecular Genetics) היא חברת תרופות אמריקאית, מחברות הביוטכנולוגיה הגדולות בעולם. החברה נוסדה בקליפורניה ב-1980 ונכון ל-2020 מעסיקה כ-22,000 עובדים ברחבי העולם ובעלת הכנסות של מעל 23 מיליארד דולר. החברה נסחרת בנאסד"ק ונכללת במדד דאו ג'ונס.
מוצרים

החבה מתמקדת בשישה ענפים: מחלות קרדיווסקולריות, אונקולוגיה, בריאות העצם, מדעי המוח, טיפול בדלקות ונפרולוגיה.
מוצריה העיקרים הן התרופות ניאולסטה (פגפילגרסטים) ואנברל (אטנרספט). תרופות בולטות נוספות שמשווקת החברה הן וקטיביקס, אנפלייט, פרוליה (דנוסומאב), אקסג'יבה, סנסיפר/מימפרה (סינאקלצט), אפוג'ן (אפוטין אלפא).
היסטוריה

החברה נוסדה בת'אוזנד אוקס שבקליפורניה ב-8 באפריל 1980. תחילה פעלה החברה במגוון תחומי מחקר בהם הפקת נפט מפצלי שמן, גידול יעיל יותר של תרנגולות, ייצור כימיקלים, הפקת לוציפראז, הפקת צבען אינדיגו בחיידקי אי קולי. משם התמקדה החברה בפיתוח תרופות. ב-1983 גייסה החברה 40 מיליון דולר בהנפקה ראשונה לציבור ושינתה שמה לאמג'ן.
תרופת הבלוקבאסטר הראשונה שלה של החברה היא אפוג'ן (Epogen), ייצור של אריתרופויאטין מלאכותי, התרופה אושרה על ידי ה-FDA ב-1989. תרופת הבלוקבאסטר השנייה של החברה הייתה ניופוג'ן (פילגרסטים) שאושרה ב-1991. הצלחת שתי התרופות הביאו למכירות של מעל מיליארד דולר ב-1992 והוספת החברה למדד S&P 500. ב-1994 זכתה החברה במדליה הלאומית לטכנולוגיה ולחדשנות.
חוקרי החברה הצליחו לפתח תוספת לאריתרופויאטין שיאפשר שרידות רבה יותר בגוף, פיתוח שהוביל לתרופה ארנספ (דרבופואטין אלפא). כמו כן פותחה התרופה ניאולסטה (פגפילגרסטים) שאפשרה צורה עמידה יותר של הניופג'ן.
בדצמבר 2022 רכשה החברה את חברת התרופות הורייזן (Horizon Therapeutics) תמורת 28.3 מיליארד דולר.
הערות שוליים

↑  מיקי גרינפלד, עסקת ענק בפארמה: אמג'ן רוכשת את הוריזון ב-28 מיליארד דולר, באתר כלכליסט, 12 בדצמבר 2022
| --- | --- |
בקרת זהויות :  NLI: 987007605084405171  ISNI: 0000 0001 0657 5612  LCCN: nr94015151  VIAF: 125944315   WorldCat (עם VIAF): 125944315
אנפיות

| אנפיות |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
משפחה:: אנפתיים
תת־משפחה:: אנפיות
שם מדעי
 Botaurinae ‏רייכנבאך, 1850

אנפיות (שם מדעי: Botaurinae) היא תת-משפחה קטנה של עופות מים ממשפחת האנפתיים הכוללת 3 סוגים: אנפית, אנפה מסורטטת והסוג היחידי אנפת זיגזג.
בני קבוצה זו כוללים את המינים הקטנים ביותר במשפחה והם לרוב נחבאים בין קנים או סוף בהם הם מוסווים מטורפים. הם חיים לאורך ביצות ושדות סבוכים ולחים, בהם הם צדים טרף של חרקים, דגים, דו-חיים וזוחלים קטנים. הם נוטים שלא לעופף ומושכים את ראשיהם אחורה תוך כדי תעופה, בדומה לרוב האנפות והשקנאים. אנפות אלה חיות לבדם או בזוגות בודדים ומטילות ביצים בקנים שסביב הקרקע או הקנים.
מיון

תת-משפחה אנפות לילה (Botaurinae)
סוג ומין יחיד אנפת זיגזג (Zebrilus undulatus)
סוג אנפה מסורטטת (Botaurus )
מין אנפה מסורטטת אמריקאית (Botaurus lentiginosus)
מין אנפה מסורטטת דרום אמריקאית (Botaurus pinnatus)
מין אנפה מסורטטת אוסטרלית (Botaurus poiciloptilus)
מין אנפה מסורטטת גדולה (Botaurus stellaris)
מין Botaurus hibbardi - נכחד
סוג אנפית (Ixobrychus )
מין אנפית גמדית (Ixobrychus minutus)
מין אנפית שחורת-גב (Ixobrychus dubius)
מין אנפית הקינמון (Ixobrychus cinnamomeus)
מין אנפית מפוספסת-גב (Ixobrychus involucris)
מין אנפית גמדית אמריקאית (Ixobrychus exilis)
מין אנפית צהובה (Ixobrychus sinensis)
מין אנפית פון-שרנק (Ixobrychus eurhythmus)
מין אנפית ננסית (Ixobrychus sturmii)
מין אנפית שחורה (Ixobrychus flavicollis)
מין אנפית ניו זילנד (Ixobrychus novaezelandiae) - נכחד
אליהו דובקין

אליהו דוֹבְּקִין (31 בדצמבר 1898 – 26 באוקטובר 1976) היה ממנהיגיה של תנועת העבודה בארץ ישראל, חבר הנהלת הסוכנות היהודית וההסתדרות הציונית, מחותמי מגילת העצמאות וממייסדי מוזיאון ישראל.